钦定古今图书集成/理学汇编/学行典/第199卷 > 吕正和
## 钦定古今图书集成/理学汇编/学行典/第199卷 > 吕正和

按《江阴县志》：“吕正和，字汝通。母潘双瞽曾遘危疾，呼
号祷天，至呕血数升，晕绝复苏，母疾旋愈，曲承父志。
父好饮，每宴姻友所，必躬自祗候，扶掖还家，不以寒
暑废父爱。季弟析产时，悉推与之。父性急，人或言色
相忤，辄唾其面，或至裂其衣，正和必婉转调释，衣裂
者为完之，仍踵门谢之，或酒食慰遣之。如是者，岁必”
几见。以故其父虽加人横逆，而终身未尝罹于祸。万
历十七年，代巡饶学使陈合为《楔棹》旌之，锡以冠服，
三与宾筵。季子逢，字锡卿，亦以孝闻，崇祯中，诏予冠
带。